Dr. Julow Viktor iparkamarai segédtitkár és Oláh Mária gyermekeként született. Középiskolai tanulmányait Debrecenben végezte el. 1938-1943 között a fővárosban tanult, az Eötvös József Collegium tagjaként magyar-angol szakon. 1943-1948 között katona volt, és hadifogságba esett. 1948-ban hazatért Debrecenbe. A debreceni Fazekas Mihály Gimnáziumban, majd 1952-től a Kossuth Lajos Tudományegyetem világirodalmi tanszékén tanított. 1956-ban részt vett a forradalomban, amiért börtönbe került, állásából eltávolították. 1958-tól a Déri Múzeum tudományos főmunkatársaként dolgozott. 1965-től ismét egyetemi oktató, 1978-tól tanszékvezető egyetemi tanár volt.